EUROOPAN YHTEISÖJEN KOMISSIO 
Bryssel, 12.03.1998 
KOM(1998) 148 lopull. 
Ehdotus 
NEUVOSTON ASETUKSEKSI (EY) 
lopullisen polkumyyntitullin käyttöön ottamisesta Venäjältä peräisin olevan 
ammoniumnitraatin tuonnissa annetun asetuksen (EY) N:o 2022/95 muuttamisesta 
(komission esittämä) 

PERUSTELUT 
Neuvosto otti asetuksella (EY) N:o 2022/95 ' käyttöön lopullisen polkumyyntitullin 
Venäjältä peräisin olevan ammoniumnitraatin tuonnissa. 
Komissio pani neuvoston asetuksen (EY) N:o 384/962 12 artiklan mukaisesti tätä tuontia 
koskevan tutkimuksen uudelleen vireille 29. toukokuuta 19973 sen jälkeen, kun European 
Fertilizer Manufacturers Association oli jättänyt valituksen 14. huhtikuuta 1997. 
Tarkastelun tulokset osoittavat, että käyttöön otettu lopullinen tulli ei johtanut riittävään 
jälleenmyyntihintojen muuttumiseen asetuksen (EY) N:o 384/96 12 artiklan 2 kohdassa 
tarkoitetulla tavalla. Polkumyyntimarginaalin havaittiin kasvaneen tullin käyttöönoton 
jälkeen. Tämän vuoksi ehdotetaan, että polkumyyntitoimenpide muutetaan tällä hetkellä 
sovellettavasta vähimmäistuontihinnasta paljoustulliksi, jonka suuruus on 26,3 ecua 
tonnilta, uusien vientihintoja koskevien päätelmien mukaisesti. 
Neuvoa-antavaa komiteaa kuultiin 14. tammikuuta 1998, ja se ilmoitti kannattavansa 
muutosta yksimielisesti. Oikeudellista yksikköä, teollisuuden pääosastoa sekä tullin ja 
välillisen verotuksen pääosastoa on kuultu, ja ne ovat myös ilmoittaneet hyväksyvänsä 
päätöksen. 
1 EYVLL 198, 23.8.1995, s. 1. 
2 EYVLL 56, 6.3.1996, s. I. 
3 EYVLC 162,29.5.1997, s. 5. 
1 
NEUVOSTON ASETUS (EY) N:o 
annettu 
lopullisen polkumyyntitullin käyttöön ottamisesta Venäjältä peräisin olevan 
ammoniumnitraatin tuonnissa annetun asetuksen (EY) N:o 2022/95 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961, sellaisena kuin se on muutettuna 2 päivänä joulukuuta 1996 
annetulla neuvoston asetuksella (EY) N:o 2331 /962, ja erityisesti sen 12 artiklan, 
ottaa huomioon komission ehdotuksen, jonka tämä on tehnyt kuultuaan neuvoa-antavaa 
komiteaa, 
sekä katsoo seuraavaa: 
A. MENETTELY 
1. Aikaisemmat toimenpiteet 
(1) Toukokuussa 1994 Yhdistyneeseen kuningaskuntaan suuntautuvaa tuontia 
koskeneen alueellisen polkumyyntimenettelyn jälkeen otettiin komission 
päätöksellä 94/293/EY3 käyttöön polkumyynnin vastaiset toimenpiteet Liettuasta 
ja Venäjältä peräisin olevan ammoniumnitraatin tuonnissa. Toimenpiteet 
muodostuivat sitoumuksista, joiden tarkoituksena oli rajoittaa kunkin maan vienti 
Yhdistyneeseen kuningaskuntaan 100 000 tonniin vuodessa. Venäjän 
viranomaisten antama sitoumus rikottiin kuitenkin sen ensimmäisenä 
voimassaolovuonna. 
1 EYVLL56, 6.3.1996, s. I. 
2 EYVLL317, 6.12.1996, s. 1. 
3 EYVLL 129,21.5.1994, s. 24. 
-7 <X 
(2) Kesäkuussa 1994 pantiin vireille yhteisön laajuinen Liettuasta ja Venäjältä 
peräisin olevan ammoniumnitraatin tuontia koskeva polkumyyntitutkimus4 sen 
jälkeen, kun European Fertilizer Manufacturers Association (EFMA) oli jättänyt 
asiaa koskevan valituksen. 
Elokuussa 1995 neuvosto otti asetuksella (EY) N:o 2022/955 käyttöön lopullisen 
muuttuvan polkumyyntitullin Venäjältä peräisin olevan ammoniumnitraatin 
tuonnissa. Tullin määrä oli 102,9 ecun suuruisen tuotteen nellotonmltn 
maksettavan vähimmäistuontihinnan ja vapaasti yhteisön rajalla tullaamattomana 
maksettavan cif-nettohinnan välinen erotus, aina kun cif-hinta oli alempi. 
Komissio päätti samanaikaisesti Venäjältä peräisin olevan ammoniumnitraatin 
tuontia koskevan alueellisen polkumyyntimenettelyn6. 
Liettuasta peräisin olevan tuonnin osalta yhteisön laajuinen menettely päätettiin 
ilman toimenpiteitä ottaen huomioon tutkimuksen päätelmät vahingon syistä7. 
Alueellisen polkumyyntimenettelyn yhteydessä hyväksytty Liettuasta peräisin 
olevaa Yhdistyneeseen kuningaskuntaan suuntautuvaa tuontia koskeva sitoumus 
jäi kuitenkin voimaan. 
Tutkimus, joka johti yhteisön laajuisten toimenpiteiden käyttöönottoon, on 
jäljempänä 'alkuperäinen tutkimus'. Alkuperäisen tutkimuksen tutkimusajanjakso 
oli 1 päivän huhtikuuta 1993 ja 31 päivän maaliskuuta 1994 välinen ajanjakso. 
4 EYVLC 158,9.6.1994, s. 3. 
5 EYVLL 198, 23.8.1995, s. 1. 
6 EYVLL 198, 23.8.1995, s. 29. 
7 EYVLL 198, 23.8.1995, s. 27. 
2. Pyyntö tutkimuksen vireillepanosta uudelleen 
(3) Huhtikuussa 1997 EFMA jätti neuvoston asetuksen (EY) N:o 384/96, jäljempänä 
'perusasetus', 12 artiklan mukaisen pyynnön panna uudelleen vireille Venäjältä 
peräisin olevan ammoniumnitraatin tuontia koskeva tutkimus sen selvittämiseksi, 
olivatko toimenpiteet vaikuttaneet jälleenmyyntihintoihin tai myöhempiin 
myyntihintoihin. 
Pyyntö jätettiin niiden yhteisön tuottajien puolesta, joiden yhteinen 
ammoniumnitraatin tuotanto muodostaa perusasetuksen 5 artiklan 4 kohdan 
mukaisesti pääosan kyseisen tuotteen kokonaistuotannosta yhteisössä ja jotka 
siten muodostavat tässä menettelyssä yhteisön tuotannonalan. 
(4) Väitettiin, että polkumyyntitullin käyttöönotto Venäjältä peräisin olevan 
ammoniumnitraatin tuonnissa ei ollut johtanut jälleenmyyntihintojen tai 
myöhempien myyntihintojen muutoksiin yhteisössä tai muutokset olivat olleet 
riittämättömiä. Yhteisön tuotannonalan antamat tiedot sisälsivät uuden 
tutkimuksen vireillepanoon oikeuttavia suoranaisia todisteita, joissa verrattiin 
toimenpiteiden käyttöönoton jälkeen odotettavissa olevia jälleenmyyntihintoja 
tonnilta (laskettu lisäämällä neuvoston asetuksessa (EY) N:o 2022/95 säädettyyn 
vähimmäistuontihintaan kaikki tuonnin ja jälleenmyynnin välillä syntyneet 
kustannukset) todellisiin jälleenmyyntihintoihin tonnilta kahdessa jäsenvaltiossa 
(Ranska ja Yhdistynyt kuningaskunta), joiden osuuden yhteisön 
ammoniumnitraatin kulutuksesta väitettiin olevan 82 prosenttia. 
3. Tutkimuksen vireillepano uudelleen 
(5) Pyynnön yhteydessä annetut todisteet katsottiin riittäviksi. Sen vuoksi komissio 
ilmoitti 29 päivän toukokuuta 1997 Euroopan yhteisöjen virallisessa lehdessä 
julkaistulla ilmoituksella8 Venäjältä peräisin olevan ammoniumnitraatin tuontiin 
sovellettavia polkumyynnin vastaisia toimenpiteitä koskevan tutkimuksen 
vireillepanosta uudelleen perusasetuksen 12 artiklan mukaisesti, ja aloitti 
uudelleentarkastelun. 
(6) Komissio ilmoitti virallisesti tutkimuksen vireillepanosta niille tuottajille/viejille 
ja tuojille/kauppiaille/jakelijoille, joita asian tiedettiin koskevan, sekä viejämaan 
edustajille ja yhteisön tuottajille. Asianomaisille osapuolille annettiin 
mahdollisuus esittää näkökantansa kirjallisesti ja pyytää saada tulla kuulluiksi. 
Mahdollisuus tulla kuulluiksi myönnettiin kaikille osapuolille, jotka olivat sitä 
pyytäneet. Tietyt tuojat/kauppiaat/jakelijat ja EFMA sekä sen tietyt jäsenet 
esittivät myös kirjallisia ja suullisia lausuntoja. Komissio lähetti kyselylomakkeet 
suoraan kaikille niille tuottajille/viejille ja tuojille/kauppiaille/jakelijoille, joita 
asian tiedettiin koskevan. 
EYVLC 162,29.5.1997, s. 5. 
(a) Alkuperämaan tuottajat/viejät ja niihin etuyhteydessä olevat yritykset 
Kyselylomakkeeseen ei vastattu asetetussa määräajassa. Yksi tuottaja/viejä 
vastasi määräajan päättymisen jälkeen, mutta vastausta oli pidettävä 
riittämättömänä. Yritykselle annettiin mahdollisuus täydentää vastaustaan, mitä se 
ei kuitenkaan tehnyt. Yritykselle ilmoitettiin sen vuoksi, että sitä pidettäisiin 
yhteistyöhön osallistumattomana yrityksenä ja sille annettiin mahdollisuus tehdä 
tätä päätöstä koskevia huomautuksia perusasetuksen 18 artiklan 4 kohdan 
mukaisesti. Yritys vastasi määräajan päätyttyä, että se oli antanut ei-
luottamuksellisia tietoja, joita komission olisi käytettävä. Annetut ei-
luottamukselliset tiedot olivat kuitenkin uudelleentarkastelun kannalta selvästi 
riittämättömiä. 
(b) Tuojat/kauppiaat/jakelijat yhteisössä 
Yhdeksän etuyhteyttä vailla olevaa tuojaa/kauppiasta/jakelijaa otti komissioon 
yhteyttä ja vastasi kyselylomakkeeseen. Näistä kaksi ei myöhemmin toiminut 
yhteistyössä ja sen vuoksi ne jätettiin uudelleentarkastelun ulkopuolelle. 
Päätöksestä ilmoitettiin molemmille yrityksille ja niille annettiin mahdollisuus 
tehdä huomautuksia perusasetuksen 18 artiklan 4 kohdan mukaisesti. 
Komissio suoritti tarkastuskäyntejä seuraavien yritysten tiloissa: 
- Unifert France, SA, Ranska 
- SHB Trading Ltd., Yhdistynyt kuningaskunta 
- ConAgra Resources Europe Ltd., Yhdistynyt kuningaskunta 
- Common Market Fertilizers, SA, Belgia 
Komissio ei tehnyt tarkastuskäyntiä kolmen muun yhteistyössä toimivan 
tuojan/kauppiaan/jakelijan toimitiloihin, mutta niiden vastauksissaan antamat 
tiedot otettiin soveltuvalla tavalla huomioon. 
(7) Uudelleentarkastelu koski 1 päivän huhtikuuta 1996 ja 31 päivän maaliskuuta 
1997 välistä ajanjaksoa, jäljempänä 'uudelleentarkastelujakso'. 
(8) Uudelleentarkastelu ylitti perusasetuksen 12 artiklan 4 kohdassa säädetyn 
tavanomaisen kuuden kuukauden määräajan, mikä johtui siitä, että komission 
yritykset kerätä tietoja vaikeutuivat selvän yhteistyöhaluttomuuden vuoksi. 
B. TARKASTELTAVANA OLEVA TUOTE 
(9) Uudelleentarkastelun kohteena oleva tuote on sama Venäjältä peräisin oleva tuote 
kuin alkuperäisessä tutkimuksessa eli ammoniumnitraatti, joka on rakeina tuotettu 
lannoite ja tällä hetkellä luokitellaan CN-koodeihin 3102 30 90 
(ammoniumnitraatti, muuna kuin vesiliuoksena) ja 3102 40 90 
(kalsiumkarbonaatin tai muiden sellaisten epäorgaanisten aineiden kanssa, jotka 
eivät ole lannoitteita, sekoitettu ammoniumnitraatti, jonka typpipitoisuus on 
suurempi kuin 28 painoprosenttia). 
C. UUDELLEENTARKASTELU 
1. Yhteistyö 
(10) Yksikään Venäjällä sijaitsevista ammoniumnitraatin tuottajista/viejistä tai 
yhteisössä tai sen ulkopuolella sijaitsevista etuyhteydessä olevista 
tuojista/kauppiaista/jakelijoista ei toiminut yhteistyössä uudelleentarkastelussa. 
Lisäksi, kuten johdanto-osan 11 kappaleesta käy ilmi, yhteisössä tai sen 
ulkopuolella sijaitsevat etuyhteyttä vailla olevat tuojat/kauppiaat/jakelijat 
osallistuivat yhteistyöhön ainoastaan vähäisessä määrin. 
Sen vuoksi turvauduttiin käytettävissä oleviin tietoihin perusasetuksen 18 artiklan 
mukaisesti. Yhdistyneen kuningaskunnan tulliviranomaisilta, ammattijulkaisuista, 
yhteistyössä toimivilta tuojilta/kauppiailta/jakelijoilta ja yhteisön tuotannonalalta 
saatuja tietoja käytettiin soveltuvin osin. 
(11) Yhteistyössä toimivat yritykset vastasivat ainoastaan 20 prosentista Venäjältä 
peräisin olevan ammoniumnitraatin tuonnista yhteisöön uudelleentarkastelu!akson 
aikana. Lisäksi useat näistä yrityksistä olivat etuyhteydessä yhteistyöhön 
osallistumattomiin yrityksiin, jotka myös harjoittivat Venäjältä peräisin olevan 
ammoniumnitraatin kauppaa. Vaikka tämä merkitsi sitä, että komissio ei voinut 
täysin luottaa annettujen tietojen täydellisyyteen, asiaankuuluvat tiedot oteltiin 
huomioon, koska puutteiden ei katsottu liikaa hankaloittavan kohtuullisen 
oikeiden päätelmien tekemistä perusasetuksen 18 artiklan 3 kohdan mukaisesti. 
Tässä suhteessa tuonnin ja jälleenmyynnin välillä syntyneitä kustannuksia, jotka 
tarkastettiin yksityiskohtaisimmat tiedot antaneissa yrityksissä tehtyjen käyntien 
aikana, käytettiin toimenpiteiden käyttöönoton jälkeen odotettavissa olevan 
jälleenmyyntihinnan tason laskemisessa. 
2. Jälleenmyyntihintojen muutokset yhteisössä 
(12) Perusasetuksen 12 artiklan 1 ja 2 kohdan mukaisesti määritettiin, olivatko 
yhteisön jälleenmyyntihinnat muuttuneet odotetusti lopullisen polkumyyntitullin 
käyttöönoton jälkeen vuonna 1995. Erityisesti verrattiin 
uudelleentarkastelu]aksona odotettavissa olevaa ensimmäiseltä riippumattomalta 
ostajalta veloitettavaa jälleenmyyntihintaa ('jälleenmyyntihinnan viitearvo') 
saman ajanjakson todelliseen jälleenmyyntihintaan ('todellinen 
jälleenmyyntihinta'). 
(a) Jälleenmyyntihinnan viitearvon laskeminen 
(13) Jälleenmyyntihinnan viitearvon laskemiseksi katsottiin tarkoituksenmukaiseksi 
lisätä alkuperäisen tutkimuksen mukaisesti määritettyyn vähimmäistuontihintaan 
kaikki tuonnin ja jälleenmyynnin välillä syntyneet kustannukset sekä voitto. 
Sopivampien tietojen puuttuessa erotettiin kuitenkin toisistaan siihen tuontiin 
liittyvät kustannukset, jota harjoittivat yhteistyössä toimivat 
tuojat/kauppiaat/jakelijat, joiden osalta tuonnin ja jälleenmyynnin välillä 
syntyneet kustannukset tarkastettiin paikan päällä, ja siihen tuontiin liittyvät 
kustannukset, jota harjoittivat yhteistyöhön osallistumattomat yritykset, joiden 
kustannukset määritettiin käytettävissä olevien tietojen perusteella perusasetuksen 
18 artiklan mukaisesti. 
(14) Yhteistyössä toimivien yritysten tuonnin ja jälleenmyynnin välillä syntyneiden 
kustannusten laskemiseksi otettiin huomioon tarkastuskäyntien aikana todennetut 
määrät tulleja, käsittely- ja liitännäiskustannuksia, myynti-, hallinto- ja 
yleiskustannuksia (luottokustannukset mukaan lukien) ja voittoa. 
Uudelleentarkastelua koskevien päätelmien ilmoittamisen jälkeen yksi tuoja 
väitti, että käytetty voitto ei vastannut todellista paikan päällä todennettua voittoa. 
Voiton määrää tarkastettiin uudelleen ja siihen tehtiin asianmukainen oikaisu. 
(15) Yhteistyöhön osallistumattomien yritysten osalta otettiin huomioon tullit, 
käsittely- ja liitännäiskustannukset, tavaran hävikki, myynti-, hallinto- ja 
yleiskustannukset (luottokustannukset mukaan lukien) sekä voitto siten, että 
sopivien määrien vahvistamisessa käytettiin yhteistyössä toimineiden yritysten 
korkeimpia todettuja kustannuksia jäsenvaltioittain. Se seikka, että yhteistyöhön 
osallistumattomat yritykset toivat tavaraa Yhdistyneeseen kuningaskuntaan 
lähinnä irtolastina, kuten tulliviranomaisten toimittamista todisteista käy ilmi, 
otettiin asianmukaisesti huomioon. Tuonnin ja jälleenmyynnin välisiin 
kustannuksiin sisällytettiin tässä yhteydessä myös tavaran säkittämisestä ja itse 
säkeistä aiheutuneet kustannukset sen Yhdistyneeseen kuningaskuntaan 
suuntautuneen tuonnin osalta, josta vastasivat yhteistyöhön osallistumattomat 
yritykset. Voiton määrä määritettiin uudelleentarkastelua koskevaan pyyntöön 
sisältyneiden tietojen perusteella. 
(16) Alkuperäisessä tutkimuksessa vahvistettuun vähimmäistuontihintaan (CIF-tason 
hinta yhteisön rajalla tullaamattomana) lisättiin tuonnin ja jälleenmyynnin välillä 
syntyneet painotetut keskimääräiset kustannukset ja voitto yhteisön 
jälleenmyyntihinnan ecumääräisen viitearvon määrittämiseksi 
uudelleentarkastelujaksoa varten. 
(b) Todellinen jälleenmyyntihinta toimenpiteiden käyttöönoton jälkeen 
(17) Tämän jälkeen vahvistettiin se hinta, jolla Venäjältä yhteisöön tuotu 
ammoniumnitraatti todellisuudessa jälleenmyytiin ensimmäiselle 
riippumattomalle ostajalle uudelleentarkastelujakson aikana. Tällöin erotettiin 
toisistaan yhteistyössä toimineiden tuojien/kauppiaiden/jakelijoiden harjoittaman 
tuonnin todelliset jälleenmyyntihinnat ja yhteistyöhön osallistumattomien 
yritysten tuoman ammoniumnitraatin jälleenmyyntihinnat. 
10 
(18) Todellinen jälleenmyyntihinta laskettiin yhteistyössä toimineiden yritysten 
tuonnin osalta tarkastuskäyntien aikana todennettujen tietojen perusteella. 
(19) Yhteistyöhön osallistumattomien yritysten tuoman ammoniumnitraatin todellinen 
jälleenmyyntihinta uudelleentarkastelujakson osalta laskettiin perusasetuksen 18 
artiklan mukaisesti käytettävissä olevien tietojen perusteella kuukausikohtaisesi 
ja jäsenvaltioittain käyttäen perustana ammattilehdissä julkaistuja 
markkinahintoja. Koska käytettävissä ei ollut sopivampia tietoja ja koska haluttiin 
välttää yhteistyöstä kieltäytymisen palkitsemista, julkaistuista markkinahinnoista 
valittiin alhaisin sillä perusteella, että kyseiset markkinahinnat koskivat kaikkea 
maahantuotua ammoniumnitraattia ja uudelleentarkastelun kuluessa saatujen 
tietojen mukaan venäläistä ammoniumnitraattia myytiin halvemmalla kuin 
muualta tuotua ammoniumnitraattia. 
(20) Lopuksi laskettiin tarkasteltavana olevan tuotteen (sekä irtolasti- että säkkitavara) 
koko tuontia uudelleentarkastelujakson aikana vastaava todellisten 
jälleenmyyntihintojen painotettu keskiarvo, joka ilmoitettiin ecuina. 
(c) Jälleenmyyntihintojen riittämätön muutos 
(21) Tämän jälkeen laskettiin todellisen jälleenmyyntihinnan ja jälleenmyyntihinnan 
viitearvon välinen erotus sen määrittämiseksi, olivatko jälleenmyyntihinnat 
muuttuneet riittävästi polkumyynnin vastaisten toimenpiteiden käyttöönoton 
jälkeen. 
n 
(22) Todettiin, että polkumyynnin vastaisten toimenpiteiden käyttöönotto ei ollut 
muuttanut yhteisön jälleenmyyntihintoja riittävästi. Todellinen jälleenmyyntihinta 
oli painotettuna keskiarvona laskettuna edelleen jälleenmyyntihinnan viitearvoa 
alhaisempi. Hintojen muutoksen vajaus ilmaistuna prosentteina todellisten 
jälleenmyyntihintojen painotetusta keskiarvosta on seuraava: 
9,0 % 
Koska jälleenmyyntihintojen muutos jäi näin merkittävästi vajaaksi, ei 
myöhempien myyntihintojen muuttumista yhteisössä pidetty tarpeellisena tutkia. 
(d) Muut tuotteen keskimääräiseen jälleenmyyntihintaan polkumyyntitullin 
käyttöönoton jälkeen vaikuttaneet tekijät 
(23) Asianomaiset osapuolet eivät esittäneet muita väitteitä, eikä 
uudelleentarkastelussa tullut esille muita tekijöitä, jotka voisivat selittää, miksi 
jälleenmyyntihintojen muutos ei ollut niin suuri kuin olisi voitu kohtuudella 
odottaa polkumyyntitullin käyttöönoton jälkeen. 
Eräät tuojat väittivät, että alhaiset jälleenmyyntihinnat kuvastivat 
ammoniumnitraatin markkinoiden heikkoa tilannetta. Tämä ei kuitenkaan muuta 
sitä tosiasiaa, että vähimmäistuontihintojen noudattamisesta välttämättä seuraavat 
kustannukset ja voitot eivät näkyneet riittävässä määrin tarkastelujakson (yksi 
vuosi) jälleenmyyntihinnoissa. 
12 
(e) Päätelmä 
(24) Neuvosto toteaa, että Venäjältä peräisin olevan ammoniumnitraatin tuonnissa 
käyttöön otetut polkumyynnin vastaiset toimenpiteet eivät ole muuttaneet 
yhteisön jälleenmyyntihintoja riittävästi perusasetuksen 12 artiklan 2 kohdassa 
tarkoitetulla tavalla. 
3. Polkumyyntimarginaalin määrittäminen uudelleen 
(25) Uusi polkumyyntimarginaali määritettiin perusasetuksen 2 artiklan mukaisesti, 
kuten saman asetuksen 12 artiklan 2 kohdassa edellytetään. 
(a) Normaaliarvo 
(26) Koska yksikään tuottaja/viejä ei perusasetuksen 12 artiklan 5 kohdan mukaisesti 
väittänyt, että normaaliarvo olisi muuttunut, uuden polkumyyntimarginaalin 
laskemisessa käytettiin vertailumaalle (Puola) alkuperäisessä tutkimuksessa 
vahvistettua normaaliarvoa. 
(b) Vientihinnan uudelleenarviointi 
(27) Kaiken Venäjältä yhteisöön uudelleentarkastelujakson aikana tuodun 
ammoniumnitraatin osalta määritettiin yksi ainut vientihinta. 
(28) Yhteistyössä toimineiden tuojien/kauppiaiden/jakelijoiden tuonnin osalta 
vientihinnat määritettiin tarkastuskäyntien aikana todennettuja tietoja käyttäen sen 
hinnan perusteella, jonka kyseiset toimijat ovat tosiasiallisesti maksaneet tai 
maksavat asianomaisesta tuotteesta. 
13 
(29) Koska yhteistyöhön osallistumattomien yritysten tuonnin osalta ei ollut 
käytettävissä vientihintoja, kyseiset hinnat päätettiin muodostaa laskennallisesti 
perusasetuksen 2 artiklan 9 kohdan mukaisesti. Tässä yhteydessä Eurostatin 
tuontitilastoja ei pidetty luotettavana perustana näiden hintojen muodostamiselle, 
koska yhtiösuhteen tai hyvitysjärjestelyn olemassaolo oli ilmeistä. Tämä näkemys 
vastaa Yhdistyneen kuningaskunnan tulliviranomaisten toimittamia todisteita, 
joista käy ilmi, että tietyt yhteistyöhön osallistumattomat yritykset liioittelevat 
suuresti vientihintoja. Samaan päätelmään johtavat komission käytettävissä olleita 
jälleenmyyntilaskuja koskevat tiedot, jotka viittaavat siihen, että 
jälleenmyyntihinta on niin alhainen, että tuoja ei voisi jatkaa tavanomaisen 
liiketoiminnan harjoittamista, jos vähimmäistuontihintaa noudatettaisiin; eli jos 
ensimmäiseltä riippumattomalta ostajalta veloitetusta, jälleenmyyntilaskussa 
ilmoitetusta hinnasta vähennetään kaikki tuonnin ja jälleenmyynnin välillä 
syntyneet kustannukset, päädytään tuontihintaan, joka on yhteisön rajalla 
tullaamattomana -tasolla alhaisempi kuin vähimmäistuontihinta. 
Luotettavat yhteisön rajalla -tason vientihinnat muodostettiin tästä syystä 
laskennallisesti sen hinnan perusteella, jolla maahantuotu tuote jälleenmyytiin 
ensimmäisen kerran riippumattomalle ostajalle, ja tämä hinta puolestaan perustui 
käytettävissä oleviin tietoihin perusasetuksen 18 artiklan mukaisesti eli johdanto-
osan 19 kappaleessa tarkoitettuihin tietoihin, joihin tehtiin oikaisuja kaikkien 
tuonnin ja jälleenmyynnin välillä syntyneiden kustannusten, myös 
polkumyyntitullin, ja kohtuullisen voiton huomioon ottamiseksi. Voiton määrää 
laskettaessa käytettiin uudelleentarkastelun vireillepanoa koskevaan pyyntöön 
sisältyneitä tietoja, joille saatiin vahvistus muista lähteistä. 
14 
(30) Tämän jälkeen laskettiin Venäjältä peräisin olevan ammoniumnitraatin koko 
tuontia vastaava painotettu keskimääräinen vientihinta yhteisön rajalla. 
(c) Vertailu 
(31) Alkuperäisessä tutkimuksessa vahvistetun normaaliarvon ja edellä selostetun 
mukaisesti määritetyn painotetun keskimääräisen vientihinnan välillä tehtiin 
tasapuolinen vertailu perusasetuksen 2 artiklan 10 kohdan mukaisesti. 
(d) Polkumyyntimarginaali 
(32) Normaaliarvon ja uudelleen määritetyn painotetun keskimääräisen vientihinnan 
vertailu osoitti polkumyyntimarginaalin olevan suurempi kuin alkuperäisessä 
tutkimuksessa. Uudelleen laskettu painotettu keskimääräinen 
polkumyyntimarginaali on prosentteina CIF-tason vapaasti yhteisön rajalla 
-hinnasta ilmaistuna: 
41,9 % 
(e) Päätelmä 
(33) Koska uudelleentarkastelu on osoittanut, että voimassa olevat polkumyynnin 
vastaiset toimenpiteet eivät ole muuttaneet riittävästi jälleenmyyntihintoja 
yhteisössä ja että polkumyyntimarginaalit ovat kasvaneet, kyseiset toimenpiteet 
on muutettava vientihintoja koskevia uusia päätelmiä vastaavasti perusasetuksen 
12 artiklan 3 kohdan mukaisesti. 
15 
4. Ehdotus voimassa olevien toimenpiteiden muuttamiseksi 
(34) Tähän asti sovelletuilla toimenpiteillä ei ole ollut tarkoitettua vaikutusta Venäjältä 
peräisin olevan ammoniumnitraatin jälleenmyyntihintoihin, koska viejät ovat 
ottaneet polkumyyntitullit kantaakseen. Tuonnin ja jälleenmyynnin välillä 
syntyneitä kustannuksia ei oltu siirretty uudelleentarkastelujakson todellisiin 
jälleenmyyntihintoihin. 
Uudelleentarkastelun kuluessa tutkittiin, olisiko parasta yksinkertaisesti korottaa 
vähimmäistuontihintaa polkumyyntimarginaalin kasvua vastaavasti. 
Koska viejät ovat kuitenkin aiemmin ottaneet kantaakseen 
vähimmäistuontihintaan perustuvat polkumyyntitullit, on todennäköistä, että 
vähimmäistuontihinnan korotus olisi yhtä tehoton keino yhteisön 
jälleenmyyntihintojen ja myöhempien myyntihintojen muuttamiseksi. 
Edellä esitetyn perusteella voidaan päätellä, että tähän asti sovelletun muuttuvan 
polkumyyntitullin venäläisille tuottajille/viejille sallima joustavuus on johtanut 
siihen, että Venäjältä peräisin olevan ammoniumnitraatin hinnat eivät ole 
muuttuneet riittävästi polkumyynnin vahingollisen vaikutuksen poistamiseksi. 
(35) Uudelleentarkastelun tulokset ja Venäjältä peräisin olevan ammoniumnitraatin 
tuontia koskevista polkumyynnin vastaisista toimenpiteistä saadut kokemukset, 
joihin kuuluu annetun sitoumuksen rikkominen ensimmäisen vuoden kuluessa 
16 
siitä, kun komissio hyväksyi sen (katso johdanto-osan 1 kappale), antavat lisäksi 
aiheen päätellä, että voimassa olevien toimenpiteiden muuttaminen on järkevää. 
Ottaen huomioon sen mahdollisuuden, että viejät ottaisivat kantaakseen tähän 
kausiluonteiseen ja hintavaihteluille alttiiseen tuotteeseen sovellettavan arvotullin, 
neuvosto pitää tarkoituksenmukaisena muuttaa Venäjältä peräisin olevan 
ammoniumnitraatin tuonnissa käyttöön otettua lopullista polkumyyntitullia siten, 
että nykyisin sovellettava vähimmäistuontihinta korvataan tonnia kohti 
määritetyllä paljoustullilla. Tässä muodossa toteutettava polkumyynnin vastainen 
toimenpide muuttaisi tehokkaammin jälleenmyyntihintoja ja korjaisi näin 
polkumyynnin vahingollisia vaikutuksia. 
Yksi tuoja väitti, että voimassa olevaan polkumyyntitulliin liittyvät absorptio-
ongelmat koskivat ainoastaan irtolastitavarana tuotua ammoniumnitraattia, mistä 
syystä paljoustulli oli tarkoituksenmukainen irtolastituonnin yhteydessä, kun taas 
vähimmäistuontihinta olisi pidettävä voimassa säkeittäin tuodun 
ammoniumnitraatin osalta. Tätä väitettä ei harkinnan jälkeen hyväksytty, koska 
uudelleentarkastelun tulokset osoittivat, että viejät eivät ottaneet tulleja 
kantaakseen pelkästään irtolastituonnin yhteydessä. 
Eräs Venäjälle sijoittautunut tuottaja, joka ei ollut missään vaiheessa ennen 
uudelleentarkastelun päätelmistä ilmoittamista ottanut yhteyttä komissioon, esitti 
sitoumusta. Tätä ehdotusta ei harkinnan jälkeen katsottu voitavan hyväksyä 
kaikkien venäläisten tuottajien/viejien osoittaman täydellisen 
yhteistyöhaluttomuuden vuoksi. 
17 
(36) Polkumyyntitullin uusi taso määritettiin lisäämällä aiempaan tulliin 
(vähimmäistuontihinta, josta on vähennetty alkuperäisen tutkimusajanjakson 
vientihinta yhteisön rajalla) alkuperäisessä tutkimuksessa ja tässä 
uudelleentarkastelussa vahvistettujen vientihintojen välinen erotus. Vapaasti 
yhteisön rajalla -nettohinnasta kannettava muutettu tulli on 26,3 ecua/tonni. 
ON ANTANUT TÄMÄN ASETUKSEN: 
1 artikla 
Korvataan asetuksen (EY) N:o 2022/95 1 artiklan 2 kohta seuraavasti: 
"2. Polkumyyntitulli on 26,3 ecua/tonni." 
2 artikla 
Tämä asetus tulee voimaan seuraavana päivänä sen jälkeen, kun se on julkaistu 
Euroopan yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan 
kaikissa jäsenvaltioissa. 
Tehty Brysselissä 
Neuvoston puolesta 
Puheenjohtaja 
18 
ISSN 1024-4492 
KOM(98) 148 lopullinen 
ASIAKIRJAT 
FI 02 11 10 
Luettelonumero : CB-CO-98-157-FI-C 
ISBN 92-78-32014-5 
Euroopan yhteisöjen virallisten julkaisujen toimisto 
L-2985 Luxemburg 
73